บาทเปิด 31.43 แข็งค่าต่อเนื่อง
เงินบาทเปิดตลาด 31.43 บาทต่อดอลล่าร์  แข็งค่าต่อเนื่อง แนวโน้มแกว่งในกรอบ 31.35-31.50 ท่ามกลางตลาดผันผวน
26 ม.ค. 2561

เงินบาทเปิดตลาด 31.43 บาทต่อดอลล่าร์  แข็งค่าต่อเนื่อง แนวโน้มแกว่งในกรอบ 31.35-31.50 ท่ามกลางตลาดผันผวนนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.43 บาท/ดอลลาร์ แข็งค่าต่อเนื่องจากเย็นวานนี้ที่ปิดตลาดที่ระดับ 31.49 บาท/ดอลลาร์"เมื่อคืนตลาดค่อนข้างผันผวนจากข่าวผลประชุมธนาคารกลางยุโรป (ECB) ซึ่งไม่มีอะไรเซอร์ไพรส์ตลาด ประกอบกับข่าวประธานาธิบดีโดนัลด์ ทรัมป์ออกมาพูดว่าเขาให้การสนับสนุนการแข็งค่าของเงินดอลลาร์สวนทางกับก่อนหน้านี้ที่ รมว.คลังสหรัฐฯออกมาแสดงความเห็นว่าดอลลาร์อ่อนค่าส่งผลดีต่อเศรษฐกิจสหรัฐฯ" นักบริหารเงิน กล่าว   นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 31.35-31.50 บาท/ดอลลาร์